2.

Ir šādas sabiedrisko pakalpojumu sniegšanas saistības. Saistībā ar pakalpojumu jaudu un nepārtrauktību Regulāro pasažieru un kravas pārvadājumu kopējai jaudai, ko katrā maršrutā nodrošina visi pārvadātāji, kas darbojas šai maršrutā, ir jābūt vismaz līdzvērtīgai jaudai, kas minēta I pielikumā. Paredzētie pakalpojumi jāgarantē 2005. gadā, un, izņemot tālāk uzskaitītos ārkārtas gadījumus, tos var pārtraukt vienīgi ar sešu mēnešu iepriekšēju brīdinājumu. Pārvadājumu jaudas samazināšanai vajadzīga iepriekšēja Valsts civilās aviācijas institūta atļauja, un to var veikt tikai pēc sešiem mēnešiem, ja rezultātā piedāvātās jaudas kopapjoms ir mazāks par robežvērtībām, kas minētas šā pielikuma pirmajā punktā, un šādā gadījumā Valsts civilās aviācijas institūtam ir jāatbild pārvadātājam trīsdesmit dienu laikā pēc paziņojuma. Izņemot nepārvaramas varas gadījumus, lidojumu skaits, kas atcelti tādu iemeslu dēļ, kuri tieši attiecināmi uz pārvadātāju, nedrīkst pārsniegt 2 % no paredzēto lidojumu skaita noteiktā laikposmā, kur “atcelšana” nozīmē nenotikušu lidojumu, kurš bijis iepriekš plānots un kurā bijusi rezervēta vismaz viena vieta. Ja savienojumi uz laiku tiek pārtraukti neparedzamu apstākļu dēļ, nepārvaramas varas vai citu iemeslu dēļ, paredzētā jauda ir jāpastiprina par vismaz 60 % no brīža, kad ir iespējams atsākt maršruta ekspluatāciju, līdz brīdim, kad pilnībā dzēsta pārvadājumu neizpilde, kas uzkrājusies ekspluatācijas pārtraukuma laikā. Saistībā ar precizitāti Izņemot nepārvaramas varas gadījumus, kavēšanās tādu iemeslu dēļ, kuri tieši attiecināmi uz pārvadātāju un pārsniedz 15 minūtes, nedrīkst notikt vairāk nekā 15 % lidojumu. Saistībā ar izmantoto gaisa kuģu kategoriju un ekspluatācijas apstākļiem Satiksme jānodrošina ar attiecīgi sertificētiem reaktīviem lidaparātiem, kuru minimālā ietilpība ir 90 vietas; nodrošinot satiksmi starp Ortas un Piku lidostu, aviopārvadātājiem jāievēro noteikumi, kas publicēti “Aeronautical Information of Portugal” (AIP). Saistībā ar satiksmes minimālo biežumu — Maršrutā Lisabona/Pontadelgada/Lisabona vismaz viens turp atpakaļ reiss dienā no 08.00 līdz 21.00 visu gadu, viens lidojums nedēļā var būt apvienots ar maršrutu Lisabona/Santamarija/Lisabona. — Maršrutā Lisabona/Terseira/Lisabona vismaz četri turp atpakaļ reisi nedēļā laikā no 08.00 līdz 21.00 dažādās nedēļas dienās visu gadu, viens lidojums nedēļā var būt apvienots ar maršrutu Lisabona/Piku/Lisabona. — Maršrutā Lisabona/Orta/Lisabona vismaz trīs turp atpakaļ reisi nedēļā laikā no 08.00 līdz 21.00 visu gadu, turklāt šīs dienas nedrīkst būt pēc kārtas. — Maršrutā Funšala/Pontadelgada/Funšala vismaz viens turp atpakaļ reiss nedēļā visu gadu. — Maršrutā Portu/Pontadelgada/Portu vismaz divi turp atpakaļ reisi nedēļā visu gadu, viens reiss no oktobra līdz jūnijam var būt ar pārsēšanos Lisabonā. — Maršrutā Lisabona/Santamarija/Lisabona vismaz viens turp atpakaļ reiss nedēļā, ko var apvienot ar maršrutu Lisabona/Pontadelgada/Lisabona. — Maršrutā Lisabona/Piku/Lisabona vismaz viens turp atpakaļ reiss nedēļā visu gadu, ko var apvienot ar maršrutu Lisabona/Terseira/Lisabona. Ja pārvadātāja(-u) iesniegtajos sarakstos ir paredzēts vairāk nekā viens reiss dienā, reisiem jānotiek no 06.30 (vietējais laiks) no izlidošanas vietas līdz 00.30 (vietējais laiks) ielidošanas vietā, turklāt viens reiss ik dienas jāveic starp 08.00 un 21.00, un vismaz trīsreiz nedēļā viens reiss jāveic līdz 14.00. Maršrutā Funšala/Pontadelgada/Funšala, Lisabona/Santamarija/Lisabona un Lisabona/Piku/Lisabona, ja pārvadātāja(-u) iesniegtajos sarakstos ir paredzēts vairāk nekā viens reiss nedēļā, tie jāveic atšķirīgās dienās. Maršrutā Lisabona/Terseira/Lisabona, Lisabona/Orta/Lisabona un Portu/Pontadelgada/Portu reisi vienmērīgi jāsadala visas nedēļas garumā. Ja kopējais kādā maršrutā piedāvātais reisu skaits visiem pārvadātājiem kopā ir vairāk nekā 6 (seši), jābūt vismaz vienam reisam dienā. Saistībā ar pārvadājumu cenām 1. Pārvadājuma cenā jābūt iekļautiem šādiem elementiem: a) ekonomiskās klases cena bez ierobežojumiem (pilnībā elastīga), cenu gamma ar nosacījumiem un līmeņiem, kas atbilst dažādiem pieprasījuma veidiem (tūrisms, darījumu lidojums, parastās kravas, īpaši produkti utt.); b) PEX cena lidojumam turp atpakaļ maršrutā starp Azoru salām un kontinentu 215 eiro, kā arī PEX cena lidojumam turp atpakaļ maršrutā starp Azoru salām un Funšalu 158 eiro; c) Azoru salu autonomā reģiona iedzīvotāji, kas nodzīvojuši reģionā vairāk nekā sešus mēnešus, salās, kurām ir tieša satiksme ar kontinentu vai Funšalu, kā arī Madeiras autonomā reģiona iedzīvotāji ir tiesīgi saņemt 33 % atlaidi no parastās pilnībā elastīgās ekonomiskās klases cenas; d) studenti, kuri ir 26 gadus veci vai jaunāki un kuru pastāvīgā dzīvesvieta vai mācību iestāde atrodas Azoru salu autonomajā reģionā, un kuri attiecīgi apmeklē mācību iestādi vai dzīvo citviet valsts teritorijā, ir tiesīgi saņemt 40 % atlaidi no parastās pilnībā elastīgās ekonomiskās klases cenas; e) dienās, kad nav tiešo reisu maršrutā Funšala/Pontadelgada/Funšala, studenti, kuri ir 26 gadus veci vai jaunāki un kuru izcelsmes vai mērķa vieta atrodas Azoru salu autonomajā reģionā, var lidot caur Lisabonu, ja vien viņi visos lidojuma posmos izmanto vienu un to pašu aviopārvadātāju. Viņi nedrīkst izvēlēties tādus lidojumu laikus, kas atļautu viņiem īslaicīgi uzturēties Lisabonā; f) maksimālās kravas pārvadājumu cenas ir noteiktas II pielikumā. Katram pārvadātājam 1. punktā minētajos maršrutos jāparedz vienāda pārvadājuma cena neatkarīgi no lidojuma galamērķa (Lisabona vai Portu), ko piemēro nediskriminējoši, neskarot iespēju piedāvāt dažādas balvas par sakrātiem punktiem lidojumos no viena punkta uz citu. Pārvadājumu cenas obligāti jānorāda vai nu vietās, kur noris biļešu tirdzniecība, vai pie reģistrācijas galdiem. 2. Iedzīvotājiem un studentiem jāmaksā šādas summas skaidrā naudā, kad veikti iepriekšējā punkta c) un d) apakšpunktā minētie atlaižu atvilkumi: a) 179 eiro, ko piemēro Azoru salu autonomā reģiona iedzīvotājiem par turp atpakaļ lidojumu uz kontinentu; b) 156 eiro, ko piemēro Azoru salu autonomā reģiona un Madeiras autonomā reģiona iedzīvotājiem par turp atpakaļ lidojumu no Azoru salām un Funšalas; c) 139 eiro, ko piemēro studentiem par turp atpakaļ lidojumu starp Azoru salām un kontinentu, un 98 eiro, ko piemēro studentiem par turp atpakaļ lidojumu no Azoru salām un Funšalas. Cenas, kas minētas 1. punkta b) un f) apakšpunktā un 2. punkta a), b) un c) apakšpunktā, tiks pārskatītas 2005. gada 1. aprīlī, ņemot vērā iepriekšējā gada inflācijas līmeni, kas publicēts Grandes Opções do Plano un par ko Valsts civilās aviācijas institūts līdz 28. februārim paziņojis pārvadātājiem, kas ekspluatē minētos satiksmes maršrutus. 3. Valsts saskaņā ar nosacījumiem, kas juridiski jāparedz, subsidē iedzīvotāju un studentu lidojumus, ja tiek piemēroti 1. un 2. punktā noteiktie kritēriji un pārvadājumu cenas. Viens turp atpakaļ lidojums 2005. gadā tiks subsidēts 87 eiro apmērā. Pasažieru un kravas pārvadājumu cenas starp jebkuru lidostu Azoru autonomajā reģionā, kam nav tiešas satiksmes, un kontinentu vai Funšalu, ir identiskas iepriekš minētajām cenām; pasažieru lidojumiem starp kontinentu un Azoru autonomo reģionu un starp dažādiem autonomiem reģioniem ir paredzēti divi lidojuma kuponi, respektīvi, viens turp un viens atpakaļ, un pasažieru lidojumiem Azoru autonomā reģiona iekšienē paredzēti: — divi lidojuma kuponi pasažieriem, kas nav iedzīvotāji, — trīs lidojuma kuponi iedzīvotājiem un studentiem, — izņemot lidojumam uz Korvu, kurā ir paredzēts viens papildu lidojuma kupons dienām, kad nav reisa. Dienās, kad konkrētā salā nav tieša reisa uz kontinentu vai Funšalu, iedzīvotāji un studenti var lidot, izmantojot citus savienojumus. Pasažieriem, kuri dodas lidojumos starp salām, kurām nav tiešo reisu ar kontinentu vai Funšalu, valsts apmaksā lidojuma cenu, kas attiecīgi noteikta A un B pielikumā Paziņojumā Nr. 2002/C 115/02 par sabiedrisko pakalpojumu sniegšanas saistībām, kas 2002. gada 16. maijā publicēts Eiropas Savienības Oficiālajā Vēstnesī C 115. Var noteikt naudassodu par neierašanos (“no-show”), kas nedrīkst pārsniegt 10 % no attiecīgā pārvadājuma cenas ekonomiskajā klasē. Šīs sabiedrisko pakalpojumu sniegšanas saistības nekādā veidā neskar esošos starplīniju līgumus ar citiem pārvadātājiem saistībā ar pārvadājumu cenām starp vietām, kas nav Lisabona, Portu un Funšala. Pārvadātāji var apvienot gaisa satiksmes posmus vai lietot vienu un to pašu lidojuma numuru, ja vien tas ir iepriekš saskaņots ar Valsts civilās aviācijas institūtu. Saistībā ar lidojumu tirdzniecību Lidojumi jāpārdod vismaz ar vienas datorizētas rezervēšanas sistēmas palīdzību. Saistībā ar pārsēšanos Ja minētos maršrutus apkalpo dažādi pārvadātāji, tiem jāvienojas, lai iedzīvotāji un studenti, kas lido starp Azoru autonomā reģiona lidostām, varētu dažādus posmus lidot ar dažādiem pārvadātājiem. Saistībā ar kravu pārvadājumiem un pasta pakalpojumiem Vienā lidojumā jāspēj uzņemt vismaz divas tonnas kravas un pasta pārvadājumu, turklāt pārvadātājam jāsadala pieejamā slodze vienmērīgi visai nedēļai, ievērojot šādus obligātos nosacījumus: — 30 tonnas dienā maršrutā Lisabona/Pontadelgada/Lisabona, — 25 tonnas dienā, kad notiek lidojumi ar minimālo biežumu maršrutā Lisabona/Terseira/Lisabona, — katra lidojuma kravas un pasta ietilpību nosaka, lietojot šādu formulu: C = P – (0,75 X S X 97) kur: C ir kravas vai pasta ietilpība kilogramos, ko var uzņemt lidmašīnā, P ir kopējais pasažieru, bagāžas, kravas un pasta svars kilogramos, ko var pārvadāt ar vienu lidaparātu noteiktā sektorā (allowed traffic load), ko iegūst, no maksimālā atļautā pacelšanās svara atņemot darba svaru (lidmašīna, apkalpe, degviela, ēdināšanas un citi ekspluatācijas elementi), S ir vietu skaits lidaparātā, 0,75 ir koeficients, ko pieņem, ja lidmašīna ir noslogota 75 % apmērā, 97 atbilst atļautajam pieauguša pasažiera un attiecīgās bagāžas svaram (84 kg + 13 kg) saskaņā ar JAR-OPS 1.620 noteikumiem.